Bürcəli Əsgərov

Bürcəli Əsgərov (tam adı: Bürcəli Veysal oğlu Əsgərov; ) — Azərbaycan aktyoru, Azərbaycan SSR əməkdar artisti (1982).

 Həyatı 
Bürcəli 15 fevral 1933-cü ildə Borçalı bölgəsinin Qasımlı kəndində doğulub. Orta məktəbi 1951-ci ildə Körpülü kəndində bitirib. Bir il doğma kəndlərində kolxozda işləyib və 1952-ci ildə Azərbaycan Dövlət Teatr İnstitutunun Dram və kino aktyorluğu fakültəsinə daxil olub. Tələbə vaxtlarından Akademik Milli Dram Teatrının yardım heyətinin tərkibində müxtəlif tamaşalarda kütləvi səhnələrdə çıxış edib.

Onun aktyor sənəti müəllimi Rza Təhmasib olub. 1956-cı ildə ali təhsilini başa vuran Bürcəli Əsgərov sentyabr ayının 12-də Akademik teatrın aktyor truppasına işə götürülüb. Həmin gündən indiyə qədər arada heç bir fasilə olmadan bu kollektivdə işləyir. O, teatrda rejissorlardan Ədil İsgəndərovun, Səftər Turabovun, Əliheydər Ələkbərovun, Nəsir Sadıqzadənin, Ələsgər Şərifovun, Tofiq Kazımovun, Əşrəf Quliyevin, Məmmədkamal Kazımovun, Fikrət Sultanovun, Azər Paşa Nemətovun, Mərahim Fərzəlibəyovun, Bəhram Osmanovun, Mehriban Ələkbərzadənin quruluş verdikləri müxtəlif üslublu və janrlı tamaşalarda rollar oynayıb.

Bürcəli Əsgərovun yaradıcılığında faciə, dram, komediya, tragikomediya rolları vardır. Aktyor bütün janrlı səhnə əsərlərində sərbəst, yaradıcılıqla və dinamik ehtirasla oynayır.

 Yaradıcılığı 
Bürcəli Əsgərov ilk növbədə tipik və xarakterik rollar aktyorudur. Eyni zamanda müəyyən tamaşalarda baş rolları və bəzi əsərlərdə isə epizod personajların səhnə taleyini oynamışdır. Yaradıcılığının potensial imkanlarına, poetika göstəricilərinin estetik səciyyələrinə görə romantik aktyor məktəbinə daha uyğun gəlir. Realist və lirik psixoloji üslublu tanıaşalarda da yaddaqalan bədii drarmatik surətlər oynayıb. Öz rollarını, xüsusən klassik əsərlərdəki obrazları əsasən daxili ehtirasla və romantik vüsətlə oynamağa üstünlük verir.

Bürcəli Əsgərov 2000-ci ildən, həmçinin Cəfər Cabbarlı adına İrəvan Dövlət Azərbaycan Dram Teatrında aktyor işləyir.

Teatr sənətində qazandığı nailiyyətlərə, uğurlu aktyor ifalarına görə 1982-ci il dekabr ayının 1-də Azərbaycan Respublikasının əməkdar artisti fəxri adı ilə təltif olunub.

 Əsas rolları 
Akademik Milli Dram Teatrı
 Şeyx Sənan (H. Cavid) — ikinci cavan; Simon
 Qəribə adam (N. Hikmət) — Kamil
 Almaz (C. Cabbarlı) — Gülverdi; Barat
 Cavanşir (M. Hüseyn) — Bizans elçisi
 Qaçaq Nəbi (S. Rüstəm) — Tapdıq; Mehdi
 Tufanlı il (A. Kapler) — Vasilyev; zabit; Mins
 Hotelio (V. Şekspir) — senat zabiti
 Göz həkimi (İ. Səfərli) — Rauf; professor Şahbazov
 1905-ci ildə (C. Cabbarlı) — (işçi Səməd)
 Od gəlini (C. Cabbarlı) — Toğrul
 Kəndçi qızı (M. İbrahimov) — Rəşid
 Tufan (digər adı "Tayfun") (T. Yuy) — Lu Da Xay
 Dönüş (C. Cabbarlı) — Zaman; Bayram
 Ana ürəyi (İ. Səfərli) — leytenant
 Dağlar qızı (A. Babayev) — Kamil
 Əliqulu evlənir (S. Rəhman) — Kamal
 Əcəb işə düşdük (Ş. Qurbanov) — Zahid; Lütfiyar
 Bağlı qapılar (H. Seyidbəyli) — Toğrul
 Hacı Qara (M. F. Axundzadə) — Heydər bəy
 Səyavuş (H. Cavid) — Bəhram
 Antoni və Kleopatra (V. Şekspir) — Sekst Pompey
 Tanya (A. Arbuzov) — Furmanov
 Vaqif (S. Vurğun) — Əli bəy; Arşak; Şaliko; Əhməd kişi; Eldar; Vidadi
 Dəlilər (digər adı "Valensiya dəliləri"), (L.de Veqa) — Leopaço
 Hind gözəli (Y. Osnos və V. Vinnikov) — Aryaka
 Yaxşı adam (M. İbrahimov) — Qardaşxan
 Orlean qızı (F. Şiller) — Raymond
 Yalan (S. Rəhman) — Şamil
 Söz yarası (Q. Rəsulov) — Lətif
 Oqtay Eloğlu (C. Cabbarlı) — Şəkinski
 Hamlet (iki quruluşda) (V. Şekspir) — kölgə
 Nakam qız (A. Şirvanzadə) — Murad
 Canlı meyit (L. Tolstoy) — Zabit
 Xəyyam (H. Cavid) — Məlik şah; Yusif
 Zamanın hokmü (N. Poqodin) — İppolit
 Küləklər (S. Rəhman) — Hüseyn
 Qızıl (Y. O'Nil) — Cimmi Kanana
 Əks-səda (N. Xəzri) — Qaynar
 Qılınc və qələm (M. S. Ordubadinin eyniadlı əsəri əsasında T. Kazımovun işləməsi) — Ağabəy Məhəmməd
 Solğun çiçəklər (C. Cabbarlı) — Bəhram
 Dəli yığıncağı (C. Məmmədquluzadə) — Hacı Məhəmməd Əli
 Mənsiz dünya (N. Xəzri) — Hacı Əsədulla
 Unuda bilmirəm (İ. Əfəndiyev) — Möhsünzadə
 Ümid (M. İbrahimbəyov) — Bədirov
 Məhəbbət əfsanəsi (N. Hikmət) — vəzir
 Yastı təpə (Ə. Əylisli) — Mürsəl
 Yad adam (L. Frank) — dənizçi
 Xurşid banu Natəvan (İ. Əfəndiyev) — qoca Knyaz
 Maqbet (V. Şekspir) — Banko
 İblis (H. Cavid) — birinci zabit
 Qarabağ əfsanəsi (Q. Rəsulov) — Qara
 Səadət sorağında (X. Əlimirzəyev) — Aslanov (kiçik səhnədə)
 Təhminə və Zaur (Anar) — Məcid Zeynallı
 Həyatın dibində (M. Qorki) — Kostılyev
 Şeyx Xiyabani (İ. Əfəndiyev) — Hacı Fərhad
 Bizim qəribə taleyimiz (İ. Əfəndiyev) — Ataxan
 Qızıl teşt (S. Səxavət) — Dəmirov
 Sevgililərin cəhənnəmdə vüsalı (İ. Əfəndiyev) — Afşar Hüseyn
 Gülüstanda qətl (C. Əlibəyov) — İlyas İsbatov
 Gecə döyülən qapılar (N. Xəzri) — Qəni müəllim
 Məhəbbət yaşadır (N. Hacızadə) — Cığatay
 Min illərin işığı (K. Abdullayev) — Xoca Abdulla
 Qisas qiyamətə qalmaz (N. Hacızadə) — Curxan
 Hökmdar və qızı (İ. Əfəndiyev) — Cavad xan
 Fərhad və Şirin (müxtəlif quruluşlarda (S. Vurğun) — igid; Azər baba
 Sokratı anma gecəsi (digər adı "Eşşək dərisi üzərində məhkəmə") (Ç. Aytmatov və M. Şaxanov) — Şairin atası. "
 Ulduz, yaxud Ədirnə fəthi (C. Cabbarlı) — Nazim paşa
 Eşq və intiqam (S. S. Axundov) — Şahbaz bəy

İrəvan Dövlət Azərbaycan Dram Teatrı
 Məhəbbət yaşayır hələ… (Hidayət) — Əliş Vəlişoviç
 Durnalar qayıdanda (Hidayət) — Vəli Qulamoviç
 Yalan (S. Rəhman) — Saleh
 Əsgər anası (A. Rəhimov) — Kamal

 Filmoqrafiya 
 Onu bağışlamaq olarmı? (film, 1959) — rol: leytenant Rəsulov
 Mənziliniz mübarək
 Göz həkimi (film)
 Canavar balası
 Qırmızı qar (film, 1998)
 Həmyerlilər (film-tamaşa,1998)

Kateqoriya:Azərbaycan aktyorları
Kateqoriya:Azərbaycan SSR əməkdar artistləri